דנה אולמרט

דנה אולמרט (נולדה ב-26 במרץ 1972) היא חוקרת, עורכת ספרות, ופעילת שמאל ישראלית.

ביוגרפיה 
אולמרט היא בתם של עליזה ואהוד אולמרט. למדה במגמת ספרות בתיכון ליד האוניברסיטה בירושלים, ושירתה בצה"ל בחיל המודיעין.

עבודתה לתואר מאסטר, שנעשתה באוניברסיטה העברית בירושלים בהדרכתו של דן מירון, נושאת את השם "מרחב ומיניות ביצירתו המוקדמת של ברנר".

במסגרת כתיבת הדוקטורט שלה באוניברסיטה העברית, בנושא "ראשית צמיחתה של שירת המשוררות העברית בשנות העשרים של המאה העשרים – מבט פסיכואנליטי ופמיניסטי", מצאה מחזה קצר מפרי עטה של רחל המשוררת בשם "סיפוק נפשי", שהוצג ככל הנראה בדגניה בשנים 1921-1920.

בשנת 2009 זכתה ב"פרס בהט" לספרי עיון, על הספר "בתנועת שפה עיקשת: כתיבה ואהבה בשירת המשוררות העבריות הראשונות" העוסק בשירתן של רחל, אסתר ראב, יוכבד בת-מרים ואלישבע.

אולמרט מרצה בחוג לספרות באוניברסיטת תל אביב. ב-2016 הקימה את "תחנת כתיבה" לייעוץ לסופרים יחד עם ארנה קזין ודפנה בן צבי, זוגתה לשעבר שאיתה היא מגדלת שתי ילדות.

פעילות ספרותית 
 ערכה את סדרת "ספ" - סדרה לפרוזה עכשווית בהוצאת הקיבוץ המאוחד.
 מונתה לערוך סדרה חדשה של הוצאת אחוזת בית, שתתמקד בספרי ביכורים. על הקריטריונים שלה להוצאה לאור של ספר ביכורים אמרה: "אני מחפשת ספרי ביכורים שניכרת בהם רגישות מיוחדת לעברית, כושר הבעה, יכולת לספר סיפור, ביקורת עצמית, ברק, הומור. אני מחפשת אנשים כותבים שהם גם ואולי בראש ובראשונה אנשים קוראים, שיש להם טעם והעדפות ועולם רוחני, והם שואלים שאלות, ומנהלים דיאלוג עם יוצרים אחרים, מן העבר ומן ההווה, עבריים וזרים, וגם עם המציאות הפוליטית הישראלית שבה הם מתקיימים".
 ערכה ספרים של סופרות ומשוררות כגון מרית בן ישראל ודליה רביקוביץ.
 חברת חבר השופטים של פרס טבע לשירה לשנת 2006
 חברת הוועדה האומנותית של פסטיבל שירה 2006
 עורכת ויועצת תוכן בפורטל החינוכי סנונית בתחומי השירה - "שירשת" והמיניות - "יחד"

פעילות פוליטית 
אולמרט בעלת עמדות שמאל אנטי ציוני. הייתה פעילה ב"כביסה שחורה", ארגון המגדיר עצמו: "ארגון להט"בי נגד הכיבוש ולמען צדק חברתי" ובמחסום Watch. בנוסף, הביעה תמיכה במכתב הטייסים. מעבר לכך אולמרט פעילה בקהילה הגאה.

ב-10 ביוני 2006 השתתפה בהפגנה מול ביתו של הרמטכ"ל דן חלוץ במחאה על תקרית ברצועת עזה שבמהלכה נהרגו שמונה אזרחים פלסטינים. בהפגנה נשמעו קריאות "חלוץ רוצח – האינתיפדה תנצח". אביה, ראש הממשלה דאז אהוד אולמרט, התייחס לאירוע ואמר ש"לכל אחד מאיתנו יש זכות להביע את דעותיו ולהגן עליהן".

קישורים חיצוניים 
 
 
  - על דנה אולמרט כעורכת
  - "אני מאמין" מקצועי של אולמרט
 
  - על ספרה "המשוררות העבריות הראשונות"
 
 
 

מכּתביה:

הערות שוליים 

בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
בוגרות התיכון ליד האוניברסיטה
בוגרי התיכון ליד האוניברסיטה
זוכי פרס בהט
חוקרי ספרות ישראלים
ילדי ראשי ממשלת ישראל
להט"בים יהודים
חוקרים להט"בים ישראלים
דנה
סגל אוניברסיטת תל אביב: ספרות
עורכות ספרותיות ישראליות
פעילות למען זכויות להט"ב בישראל
פעילים למען זכויות להט"ב בישראל
פעילות חברתיות ישראליות
פעילים חברתיים ישראלים
פעילי שוברים שתיקה
ישראליות שנולדו ב-1972
ישראלים שנולדו ב-1972